Mense kan verander, as die Heilige Gees hulle verander - Nuwe Wyn
Home/Mense kan verander, as die Heilige Gees hulle verander
Die antwoord vir ons tyd is nie ŉ vak soos Lewensoriëntering op skool, of ŉ “Biblical Worldview for Dummies” nie. Dit gaan nie mense en hulle manier van dink verander nie.
As ons regtig glo wat God in die Bybel vir ons sê, kan net een ding mense verander en dit is wanneer mense God gehoor praat het met hulle.
Dit is dan wanneer die Heilige Gees self harte begin verander en mense se manier van dink verander.
Ek weet deesdae praat almal van “transformasie”, maar dit is gewoonlik niks anders as een of ander aktiwiteit wat “waarde tot die mens, sy siening van homself, en sy bestaan elke dag” kan toevoeg nie.
Dit is natuurlik glad nie wat die Bybel bedoel met hierdie veranderinge wat nodig is in die mens en in hulle manier van dink en doen nie.
Rom. 12:1 en 2 bly maar ons sleutels tot ŉ korrekte, Bybelse verstaan van ware verandering en Bybelse transformasie.
Hierdie soort verandering is nooit bloot ŉ konformering met wat algemeen vandag rondom ons in die wêreld aanvaar en geglo word nie.
Ware Bybelse transformasie of verandering vereis ŉ totale hernuwing van ons manier van dink. En dit begin daar waar mense doelbewus kies om hulle hele lewe in lyn en in gehoorsaamheid te bring met dit wat God in Sy Woord vir ons sê.
Rom. 12:2 sê immers presies dit.
Kom ek haal dit vir jou, vir ŉ verandering, uit die MESSAGE-vertaling aan:
Dit is waarom ek sê, ware Bybelse verandering of transformasie is alleenlik moontlik wanneer God die Heilige Gees ons lewens in lyn bring met dit wat Jesus ons geleer het.
Dit is waarom Animiste, Moslems, Hindoes en mense wat sê hulle glo nie eers in God nie, se lewens begin verander binne weke wat hulle waag om saam met ander te luister na wat die God van die Bybel self vir hulle sê oor Homself, oor die mens en oor die dinge waarmee hulle daagliks gekonfronteer word.
Dit is ook alleen so wat mense wat hulleself “gelowiges” noem, ontdek dat ŉ mens nie ŉ burger of ambassadeur van die Koninkryk van God in hierdie wêreld kan wees nie, as jy nie onvoorwaardelik kies om alles wat Jesus ons leer te gehoorsaam nie.
By newwine|2019-07-08T08:59:03+02:00Julie 8th, 2019|Nuwe Wyn|0 Comments